**Kisbér Város Polgármesterétől**

**ELŐTERJESZTÉS**

Kisbér Város Önkormányzatának Képviselő-testülete

2025. március 27-i rendkívüli ülésére

**Tárgy:** **Vöröskereszt épület bontása, Plébánia előtti tér felújítása építési beruházásokhoz kapcsolódóan műszaki ellenőr beszerzése – előkészítő dokumentumok jóváhagyása**

**Tisztelt Képviselő-testület!**

Kisbér Város Önkormányzatának Képviselő-testülete a 9/2025. (I. 17.) KVÖKt. határozatával felkérte a K és P Kft.-t, valamint az Őszy Közbeszerzési Tanácsadó Kft.-t a Vöröskereszt épület bontása és a Plébánia előtti tér felújítása építési beruházásokhoz kapcsolódó műszaki ellenőr beszerzéséhez szükséges dokumentáció előkészítésére.

Az Őszy Közbeszerzési Tanácsadó Kft. neve SPCP Közbeszerzési Tanácsadó Kft.-re változott, ezen változást a 8/2025. (I. 17.) KVÖKt. határozaton alapuló szerződésmódosítás során kezeltük.

A hivatkozott felkérés és a szerződésmódosítás alapján az SPCP Közbeszerzési Tanácsadó Kft. előkészítette, a K és P Kft. véleményezte a beszerzési eljárás dokumentumait, melyeket a jelen előterjesztéshez csatoltunk.

* ajánlattételi felhívás
* becsültérték nyilatkozat
* fedezetnyilatkozat
* megbízólevél
* felelősségi rend a beszerzési eljáráshoz
* szerződés-tervezet

Kovács Péter a műszaki ellenőri feladatok becsültértékét nettó 1.000.000.- Ft-ban határozta meg. Az előző évi műszaki ellenőri szerződések értékét figyelembevéve az egybeszámított becsültérték (összesen nettó 18.819.299.- Ft) nem éri el a beszerzési értékhatárt.

Az előkészítő dokumentumok jóváhagyását követően az SPCP Közbeszerzési Tanácsadó Kft. bonyolítja le a beszerzési eljárást.

A Tisztelt Képviselő-testületnek ehhez meg kell jelölnie a felkérendő gazdasági szereplőket, valamint az ajánlattételi határidőt.

Az említett két építési beruházásra vonatkozó közbeszerzési eljárás ajánlattételi határideje 2025. március 26. 12. óra. A nyertes ajánlattevővel történő szerződéskötés idejére rendelkezni kell műszaki ellenőrrel.

A városközpont megújítására vonatkozó kormánytámogatások felhasználása során eddig az alábbi gazdasági szereplők végeztek műszaki ellenőri tevékenységet.

**„BRICOLL” Ipari, Kereskedelmi és Szolgáltató Kft.** (2903 Komárom, Jászai M. u. 22/A) – Bakony Áruház bontása, Városház tér felújítása – Széchenyi u. közvilágítás korszerűsítése, Kossuth parkoló felújítása, Templom körüli tér felújítása, Rendezvénytér kialakítása.

**VIAR Studio Korlátolt Felelősségű Társaság** (2890 Tata, Új út 3. A. ép. 2. em.) – Lovarda ún. északi épület északi szárny felújítása.

Egyéb projekteknél műszaki ellenőrzéssel megbízott gazdasági szereplők:

**MeViTo Mérnökiroda Kft.** (2085 Pilisvörösvár, Harcsa köz 1.) – „Kisbér csapadékvíz-elvezetésének fejlesztése, TOP\_PLUSZ-1.2.1-21-KO1-2022-00012” elnevezésű projekt.

**Partner Mérnöki Iroda Kft.** (2800 Tatabánya, Bárdos Lakópark 2/C)

Kérem a Tisztelt Képviselő-testületet az előterjesztés megvitatására és az alábbi határozati javaslat elfogadására.

Kisbér, 2025. március 24.

Sinkovicz Zoltán sk.

Határozati javaslat

Kisbér Város Önkormányzatának Képviselő-testülete

…./2025. (III. 27.) KVÖKt. határozata

műszaki ellenőri feladatok ellátására vonatkozó beszerzési eljárás megindításáról

Kisbér Város Önkormányzatának Képviselő-testülete a Vöröskereszt épület bontása és a Plébánia előtti tér felújítása építési beruházásokhoz kapcsolódó műszaki ellenőri feladatok ellátására vonatkozó beszerzési eljárás előkészítő dokumentumait (ajánlattételi felhívás, becsültérték nyilatkozat, fedezetnyilatkozat, megbízólevél, felelősségi rend a beszerzési eljáráshoz, szerződés-tervezet) jóváhagyja az előterjesztés szerint, és elrendeli a beszerzési eljárás megindítását.

Az ajánlattételi határidőt 1 hétben határozza meg.

Felkérendő gazdasági szereplők:

**„BRICOLL” Ipari, Kereskedelmi és Szolgáltató Kft.** (2903 Komárom, Jászai M. u. 22/A)

**VIAR Studio Korlátolt Felelősségű Társaság** (2890 Tata, Új út 3. A. ép. 2. em.)

**MeViTo Mérnökiroda Kft.** (2085 Pilisvörösvár, Harcsa köz 1.)

**Partner Mérnöki Iroda Kft.** (2800 Tatabánya, Bárdos Lakópark 2/C)

.

.

.

Felhatalmazza a város polgármesterét a beszerzési eljárás megindításához szükséges intézkedések megtételére.

Határidő: a határozat kiadására azonnal

Felelős: dr. Pápai Tamás jegyző